CELEX: 32016D0398
Language: mt
Date: 2016-03-16 00:00:00
Title: Deċiżjoni ta' Implimentazzjoni tal-Kummissjoni (UE) 2016/398 tas-16 ta' Marzu 2016 li tawtorizza t-tqegħid fis-suq tal-ħobż ittrattat bir-raġġi UV bħala ikel ġdid skont ir-Regolament (KE) Nru 258/97 tal-Parlament Ewropew u tal-Kunsill (notifikata bid-dokument C(2016) 1527)

18.3.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 73/107
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/398
   tas-16 ta' Marzu 2016
   li tawtorizza t-tqegħid fis-suq tal-ħobż ittrattat bir-raġġi UV bħala ikel ġdid skont ir-Regolament (KE) Nru 258/97 tal-Parlament Ewropew u tal-Kunsill
   
      
         (notifikata bid-dokument C(2016) 1527)
      
   
   (It-test bl-Iżvediż biss huwa awtentiku)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 258/97 tal-Parlament Ewropew u tal-Kunsill tas-27 ta' Jannar 1997 dwar l-ikel il-ġdid u l-ingredjenti tal-ikel il-ġdid (1), u b'mod partikulari l-Artikolu 7 tiegħu,
   Billi:
   
               (1)
            
            
               Fit-12 ta' Frar 2014, il-kumpanija Viasolde AB, li timmanifattura t-tagħmir għat-trattament bir-raġġi UV, talbet lill-awtoritajiet kompetenti tal-Finlandja biex tqiegħed il-ħobż ittrattat bir-raġġi ultravjola (UV) fis-suq bħala ikel ġdid skont it-tifsira tal-punt (f) tal-Artikolu 1(2) tar-Regolament (KE) Nru 258/97. L-għan tat-trattament tal-ħobż bir-raġġi UV huwa li jżid il-kontenut tal-vitamina D fil-ħobż, li jfisser li l-valur nutrittiv tal-ħobż ikun ivarja b'mod sinifikanti mill-valur nutrittiv tal-ħobż moħmi b'mod tradizzjonali.
            
         
               (2)
            
            
               Fl-14 ta' Marzu 2014, il-korp kompetenti għall-valutazzjoni tal-ikel tal-Finlandja ħareġ ir-rapport inizjali ta' valutazzjoni tiegħu. F'dak ir-rapport, il-korp ikkonkluda li l-ħobż ittrattat bir-raġġi UV jissodisfa l-kriterji għal ikel ġdid stabbiliti fl-Artikolu 3(1) tar-Regolament (KE) Nru 258/97.
            
         
               (3)
            
            
               Fid-19 ta' Marzu 2014, il-Kummissjoni bagħtet ir-rapport inizjali ta' valutazzjoni lill-Istati Membri l-oħra.
            
         
               (4)
            
            
               Matul il-perjodu ta' 60 jum stabbilit fl-ewwel subparagrafu tal-Artikolu 6(4) tar-Regolament (KE) Nru 258/97 tqajmu xi oġġezzjonijiet motivati.
            
         
               (5)
            
            
               Fit-13 ta' Novembru 2014 il-Kummissjoni kkonsultat lill-Awtorità Ewropea dwar is-Sigurtà fl-Ikel (l-EFSA) u talbitha tagħmel valutazzjoni oħra għall-ħobż ittrattat bir-raġġi UV bħala ikel ġdid skont ir-Regolament (KE) Nru 258/97.
            
         
               (6)
            
            
               Fil-11 ta' Ġunju 2015, fl-“Opinjoni xjentifika tagħha dwar is-sikurezza tal-ħobż ittrattat bir-raġġi UV bħala ikel ġdid” (2), l-EFSA kkonkludiet li l-ħobż mogħni bil-vitamina D2 permezz tat-trattament bir-raġġi UV huwa sikur skont il-kundizzjonijiet tal-użu proposti.
            
         
               (7)
            
            
               Għaldaqstant, l-opinjoni tagħti raġunijiet biżżejjed biex jiġi stabbilit li l-ħobż ittrattat bir-raġġi UV bħala ikel ġdid jikkonforma mal-kriterji stabbiliti fl-Artikolu 3(1) tar-Regolament (KE) Nru 258/97.
            
         
               (8)
            
            
               Ir-Regolament (KE) Nru 1925/2006 tal-Parlament Ewropew u tal-Kunsill (3) jistabbilixxi rekwiżiti dwar iż-żieda ta' vitamini u minerali u ta' ċerti sustanzi oħra mal-ikel. L-użu tal-ħobż ittrattat bir-raġġi UV għandu jkun awtorizzat mingħajr ħsara għar-rekwiżiti ta' din il-leġiżlazzjoni.
            
         
               (9)
            
            
               Il-miżuri stipulati f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   Il-ħobż ittrattat bir-raġġi UV speċifikat fl-Anness I jista' jitqiegħed fis-suq bħala ikel ġdid b'livell massimu ta' 3 μg ta' vitamina D2 għal kull 100 gramma ħobż mingħajr ħsara għad-dispożizzjonijiet speċifiċi tar-Regolament (KE) Nru 1925/2006.
   Artikolu 2
   Fuq it-tikketta tal-prodott, mal-isem għandu jiżdied dan li ġej: “fih il-vitamina D prodotta bit-trattament bir-raġġi UV”.
   Artikolu 3
   Din id-Deċiżjoni hija indirizzata lill-kumpanija Viasolde AB, Dalstigen 4, 262 63, Ängelholm, l-Iżvezja.
   
      Magħmul fi Brussell, is-16 ta' Marzu 2016.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 43, 14.2.1997, p. 1.
   
      (2)  EFSA Journal 2015; 13(7):4148.
   
      (3)  Ir-Regolament (KE) Nru 1925/2006 tal-Parlament Ewropew u tal-Kunsill tal-20 ta' Diċembru 2006 dwar iż-żieda ta' vitamini u minerali u ta' ċerti sustanzi oħra mal-ikel (ĠU L 404, 30.12.2006, p. 26).
   
      ANNESS
      
         SPEĊIFIKAZZJONI TAL-ĦOBŻ ITTRATTAT BIR-RAĠĠI UV
      
      
         Definizzjoni:
      
      Il-ħobż ittrattat bir-raġġi UV huwa ħobż u bziezen bil-ħmira (mingħajr affarijiet miżjuda fil-wiċċ) li jkunu ġew ittrattati bir-raġġi UV wara l-ħami sabiex l-ergosterol jinbidel f'vitamina D2 (jiġifieri f'ergokalċiferol).
      Ir-radjazzjoni UV: proċess ta' radjazzjoni bid-dawl ultravjola fil-frekwenza ta' 240 sa 315 nm għal mhux aktar minn 5 sekondi b'input tal-enerġija ta' 10 sa 50 mJ/cm2.
      
         Il-vitamina D2:
      
      
                  Isem kimiku
               
               
                  (5Z,7E,22E)-3S-9,10-sekoergosta-5,7,10(19),22-tetraen-3-ol
               
            
                  Sinonimu
               
               
                  Ergokalċiferol
               
            
                  Numru tal-CAS
               
               
                  50-14-6
               
            
                  Piż molekulari
               
               
                  396,65 g/mol
               
            
         Il-kontenut:
      
      
                  Il-vitamina D2 (l-ergokalċiferol) fil-prodott finali
               
               
                  0,75 sa 3 μg għal kull 100 g (1)
                  
               
            
                  Ħmira fl-għaġina
               
               
                  1 sa 5 g għal kull 100 g (2)
                  
               
            
         (1)  L-istandard Ewropew EN 12821, 2009.
      
         (2)  Kalkolu tar-riċetta.